CELEX: 62011FN0040
Language: hu
Date: 2011-04-05 00:00:00
Title: F-40/11. sz. ügy: 2011. április 5-én benyújtott kereset — ZZ kontra Bizottság

25.6.2011   
            
            
               HU
            
            
               Az Európai Unió Hivatalos Lapja
            
            
               C 186/34
            
         2011. április 5-én benyújtott kereset — ZZ kontra Bizottság
   (F-40/11. sz. ügy)
   2011/C 186/63
   Az eljárás nyelve: olasz
   
      Felek
   
   
      Felperes: ZZ (Tricase, Olaszország) (képviselő: G. Cipressa ügyvéd)
   
      Alperes: Európai Bizottság
   
      A jogvita tárgya és leírása
   
   Azon támogatásokat rögzítő határozat megsemmisítése iránti kérelem, amelyekre a felperes a tartós részleges rokkantsága miatt jogosult
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperest 2005. június 17-én ért balesettel összefüggésben a személyzeti szabályzat 73. cikke alapján a felperes rendelkezésére álló biztosítékokról szóló, 2010. június 2-i bizottsági határozattervezetet, amennyiben az úgy rendelkezett, hogy 10 682,29 eurót kell fizetni a felperes részére, amely összeget ténylegesen ki is fizettek;
            
         
               —
            
            
               a Közszolgálati Törvényszék semmisítse meg azt a határozatot, amely a 2010. június 2-i határozattervezetet — az e tervezetnek a felperessel való közlésével megkezdődött jogszabályi határidő lejártakor — követte, amely határidő alatt a felperes nem tartotta szükségesnek hogy az orvosi bizottsággal konzultáljon, amennyiben ez a határozat az úgy rendelkezett, hogy 10 682,29 eurót kell fizetni a felperes részére, amely összeget ténylegesen ki is fizettek;
            
         
               —
            
            
               a Közszolgálati Törvényszék, amennyiben szükséges semmisítse meg a 2010. augusztus 26-án kelt panaszt elutasító határozatot;
            
         
               —
            
            
               a Közszolgálati Törvényszék kötelezze az Európai Bizottságot, hogy haladéktalanul fizesse meg a felperesnek a már megítélt 10 682,29 euró, és azon összeg pozitív különbségét, amelyet az utóbbi részére a balesettel összefüggésben a személyzeti szabályzat 73. cikke alapján meg kellett volna ítélni, és e különbségnek a 2010. augusztus 24-től évenkénti tőkésítés mellett számított 10 %-os kamattal növelt összegét;
            
         
               —
            
            
               a Közszolgálati Törvényszék a Bizottságot kötelezze a költségek viselésére.